عہدہ سنبھالنے کے بعد سے تیل کی برآمدات دوگنی ہوچکی ہیں، ایرانی صدر
ماسکو کے یوکرین پر حملے کے بعد مغربی ممالک تیل کے دیگر ذرائع دیکھ رہے ہیں۔ ایران کا خام تیل روسی خام تیل کے معیار سے ملتا جلتا ہے اور عالمی منڈی میں اس سے مسابقت رکھتا ہے۔
ویب ڈیسک — ابراہیم رئیسی نے یہ دعویٰ سرکاری ٹیلی وژن کو دیےگئے ایک انٹرویو کے دوران کیا۔ انہوں نے اس بارے میں تفصیلات یا تیل کی برآمدات کے اعدادوشمار نہیں دیے۔ بقول ان کے ’’تیل کی فروخت دوگنی ہوچکی ہے۔ ‘‘ انہوں نے کہا کہ ایران تیل کی فروخت کے معاملے پر پریشان نہیں ہے۔ رئیسی کا یہ تبصرہ ایسے وقت میں سامنے آیا ہے جب ماسکو کے یوکرین پر حملے کے بعد مغربی ممالک تیل کے دوسرے ذرائع دیکھ رہے ہیں۔ ایران کا خام تیل روسی خام تیل کے معیار سے ملتا جلتا ہے اور عالمی منڈی میں اس سے مسابقت رکھتا ہے۔ جنگ کی وجہ سے رسد کے بارے میں بے یقینی ہے جس کی وجہ سے تیل کی قیمتیں گزشتہ کئی برسوں کی بلند ترین سطح پر ہیں۔ مارچ میں برینٹ خام تیل کی قیمت  ڈالر فی بیرل کے قریب پہنچ چکی تھی جس کی وجہ سے روس پر لگائی گئی پابندیوں پر عمل درآمد مشکل ہوگیا تھا۔ برینٹ کی قیمت پیر کے روز  ڈالر فی بیرل تھی۔ تیل کی طلب میں اضافہ ایران کے سرکاری خزانے کے لیے خوش خبری ہے۔ ملک کا کہنا ہے کہ وہ امریکی پابندیوں کے باوجود اربوں ڈالر زائد کا تیل بیچ رہا ہے۔ سرکاری خبر رساں ادارے ایران نیوز کے مطابق ایران کے مرکزی بینک کی جانب سے فروری کے اوائل میں جاری کیے جانے والے اعدادوشمار کے مطابق، اس سال نصف ایرانی برس کے دوران ملک نے  ارب ڈالر کا تیل فروخت کیا ہے۔ گزشتہ برس اسی مدت کے دوران تیل کی فروخت محض  ارب ڈالر تھی۔ اس میں سے اکثر تیل چین کو برآمد کیا گیا۔ وینیزویلا میں بھی کچھ ایرانی تیل کے ٹینکر پہنچے ہیں۔ ایران کے تیل کے وزیر جواد اوجی نے مقامی میڈیا کو اپریل میں بتایا کہ رئیسی کے عہدہ صدارت سنبھالنے کے بعد سے تیل کی برآمد میں  فیصد اضافہ ہوا ہے۔ چار برس قبل تب کے امریکی صدر ڈونلڈ ٹرمپ نے ایران کے ساتھ مغربی ممالک کے 2015 میں ہونے والے جوہری معاہدے سے نکلنے کا اعلان کیا تھا اور ایران پر سخت معاشی پابندیاں عائد کر دی تھیں۔ ایران کا تیل کا سیکٹر بھی ان پابندیوں کی زد میں آیا تھا جس کی وجہ سے ملک کی معاشی حالت دباؤ کا شکار ہے۔ اس جوہری معاہدے کی بدولت ایران نے جوہری افزودگی کو محدود کرنے کی شرط مانی تھی جس کے بدلے اس کی معیشت پر سے پابندیاں ہٹائی گئی تھیں۔ اس کی وجہ سے ایران کے خام تیل پر عائد پابندیاں بھی اٹھالی گئی تھیں۔ اس معاہدے کے احیاء کے لیے جاری کوششوں کے سلسلے میں ویانا میں ہونے والے مذاکرات رواں برس مارچ کے دوران کسی نتیجے پر پہنچنے کے قریب تھے، لیکن کوئی کامیابی نہ مل سکی۔ مذاکرات کار ابھی تک آسٹریا کے دارالحکومت میں مذاکرات کو دوبارہ شروع کرنے کے لیے بیٹھے نہیں ہیں۔ امید کی جا رہی ہے کہ رواں ہفتے کے دوران ڈیڈ لاک ختم کرنے کی آخری کوشش کے سلسلے میں یورپی یونین کے کوآرڈینیٹر تہران کا دورہ کریں گے۔ ایران نے پابندیوں کی شکار اپنی خام تیل کی انڈسٹری کو مذاکرات کا بنیادی نکتہ قرار دیا ہے۔ اس کا مطالبہ ہے کہ اس کے خام تیل کی فروخت پر عائد تمام پابندیاں ہٹائی جائیں اور اسے تیل کی فروخت میں کسی رکاوٹ کا سامنا نہ رہے۔